I onsdags sendte jeg en mail til de politiske partier (med emnet "Folketingsvalget og Wikipedia"):
Kære politiske partier!
Der er ikke længe til valget, og blandt Wikipedias redaktører er der en forventning om at vi også denne gang vil se en del kandidater forsøge at benytte Wikipedia til markedsføring. Det er vi naturligvis smigrede over, men vi er samtidig klar over at der kan være forskellige opfattelser af hvad og hvem der skal være artikler om i en encyklopædi. Derfor har vi på Wikipedia etableret et sæt kriterier for biografier [1], hvoraf det fremgår at folketingsmedlemmer og ministre pr. definition er relevante, mens kandidater skal have andet og mere end deres kandidatur, hvis de skal med.
Hvis en kandidat er encyklopædi-relevant, skal man være opmærksom på at Wikipedia er underlagt en fri licens (CC-BY-SA [2]), så materialet kan genbruges uden at man behøver spørge om lov (men man skal naturligvis anføre ophavsmænd).
Denne frihed gælder også for billeder, og betyder at et almindeligt pressefoto ikke kan anvendes i en Wikipedia-artikel. Hvis I ønsker at artiklerne om jeres politikere bliver illustreret, er I derfor nødt til at frigive billeder under en fri licens (typisk den førnævnte CC-BY-SA), så de kan uploades til Wikimedia Commons [3] og benyttes på en lang række websites, herunder Wikipedia på alverdens sprog.
Med venlig hilsen
formand for Wikimedia Danmark,
administrator på den dansksprogede Wikipedia
PS Hvis jeg har sendt denne mail til det forkerte sted i jeres organisation, må I meget gerne sende den videre til rette vedkommende.
Det er egentlig ikke med vilje at jeg ikke har omtalt neutralitet og tætpå, men jeg kan nu godt have en lille frygt for at det alligevel ville være spildt ulejlighed at forsøge at få partierne til at forholde sig til disse to aspekter - i alt fald her under valgkampen. -- 28. aug 2011, 00:34 (CEST)
Jeg synes det er en god mail, og deler klart din frygt omkring spildt ulejlighed. Ting vi - hurtigt - bør overveje at supplere med er en side vi kan henvise til (f.eks. / ) som vi også kan henvise til i slettebegrundelser. Siden skal grundlæggende indeholde mailen overfor, men kan så der udbygges med noget om og . --Henrik (, ) 28. aug 2011, 11:12 (CEST)
Efter den forhåndenværende kages princip, har jeg oprettet og tilføjet sletningsbegrundelsen "Kandidatur uden øvrig notabilitet - se ". --Henrik (, ) 30. aug 2011, 12:37 (CEST)
## Apropos valg, folketingsmedlemmer, kandidater og billeder.
Med hjælp fra Magnus Manskes CatScan V2.0β har jeg fremsøgt folketingsmedlemmer, hvis artikler mangler billede. Denne liste har jeg så nedenfor prøvet at transformere til en bingoplade (parti-/storkreds-tabel). Ret den endelig (streg over, når vi har et billede) - og sæt et flueben, når en række eller kolonne er ordnet.. -- 1. sep 2011, 21:48 (CEST)
## Partiernes aktivitetskalendre.
Jeg sidder lige og graver lidt efter partierne aktivitetskalendre, som jeg vil liste nedenfor. Dermed bliver det nemmere at se om der skulle ske noget relevant i nærheden af hvor man er, hvis man da ikke ligefrem planlægger en udflugt. 2. sep 2011, 23:12 (CEST)
Jeg har lige opdateret ' således at forstå, at dem der ikke længere er i Folketinget, er flyttet over i '-hierarkiet og de nye der var artikler på, er flyttet ind som nuværende (). I følge , så er der således lige p.t. 149 147 artikler i "Nuværende folketingsmedlemmer" og underkategorier - dvs. at der mangler 30 32 folketingsmedlemmer. Med udgangspunkt i denne liste har jeg således lavet en oversigt over nye folketingsmedlemmer i min sandkasse og tæller man røde links, mangler vi 30 folketingskandiater som følger:
Så der er nærmest orden i regnskabet :) og det var der så ikke idet der mangler 32 i kategorien, men kun 30 artikler (og måske er der endda nogle der allerede er oprettet - blot under et lidt andet navn)...
Og hermed en opfordring til at skrive en ny folketingspolitiker eller to :o) MVH Henrik (, ) 19. sep 2011, 13:16 (CEST)
